Στιρ φράι με ανάμεικτα λαχανικά
Πολύ γρήγορο και εύκολο, αυτό το πιάτο είναι ιδανικό για να συνοδεύσετε οτιδήποτε. Το μόνο που χρειάζεται είναι φρέσκα, ζωντανά λαχανικά.
8 λεπτά σπαράγγια, καθαρισµένα, 8 µικρά καλαµπόκια, κοµµένα στη µέση (σε µεγάλα σούπερ µάρκετ, στο τµήµα µε τα έθνικ προϊόντα, και σε καταστήµατα µε ασιατικά προϊόντα), 120 γρ. λεπτά φασολάκια, κοµµένα σε κοµµάτια 1 εκ., 200 γρ. ανάµεικτες κόκκινες και κίτρινες πιπεριές, κοµµένες σε λεπτά µπαστουνάκια, 1 µικρό καρότο, σε λεπτά µπαστουνάκια, 100 γρ. µπουκετάκια από κινέζικο µπρόκολο ή µπρόκολο, 1 κοµµάτι τζίντζερ 2 εκ., κοµµένο σε λεπτές φέτες, 2 κουτ. σούπας fish sauce (σάλτσα ψαριού) (σε µεγάλα σούπερ µάρκετ, στο τµήµα µε τα έθνικ προϊόντα, και σε καταστήµατα µε ασιατικά προϊόντα), 3 κουτ. σούπας oyster sauce (σάλτσα στρειδιού) (σε µεγάλα σούπερ µάρκετ, στο τµήµα µε τα έθνικ προϊόντα, και σε καταστήµατα µε ασιατικά προϊόντα), 4 κουτ. σούπας ζωµός λαχανικών ή νερό, 1 κουτ. γλυκού ζάχαρη, 2 κουτ. σούπας ελαιόλαδο, 3-4 σκελίδες σκόρδου, ψιλοκοµµένες, το λευκό και τρυφερό πράσινο µέρος από 3 φρέσκα κρεµµυδάκια, κοµµένα σε φέτες, αλάτι, πιπέρι φρεσκοτριµµένο
Για να φτιάξουμε στιρ φράι με ανάμεικτα λαχανικά, αρχικά ζεµατίζουµε τα σπαράγγια, τα καλαµποκάκια, τα φασολάκια και το µπρόκολο σε βραστό αλατισµένο νερό για 30 δευτερόλεπτα. Τα βγάζουµε και τα βάζουµε σε ένα µπολ µε παγωµένο νερό για να διατηρηθούν τραγανά. Τα στραγγίζουµε και τα τοποθετούµε σε ένα µπολ µαζί µε τις πιπεριές, το καρότο και το τζίντζερ.Αναµειγνύουµε τη σάλτσα ψαριού, τη σάλτσα στρειδιού, τον ζωµό και τη ζάχαρη σε ένα µικρό µπολ.Ζεσταίνουµε το λάδι σε ένα γουόκ ή ένα τηγάνι.Στη συνέχεια, σοτάρουµε το σκόρδο σε µέτρια φωτιά για 1-2 λεπτά ή µέχρι να ροδίσει ελαφρά. Προσθέτουµε τα ανάµεικτα λαχανικά και το µείγµα µε τις σάλτσες.Έπειτα, σοτάρουµε ανακατεύοντας σε δυνατή φωτιά για 2-3 λεπτά. ∆οκιµάζουµε και αλατοπιπερώνουµε, αν χρειάζεται. Προσθέτουµε τα φρέσκα κρεµµυδάκια και ανακατεύουµε.Σερβίρουµε, το στιρ φράι με ανάμεικτα λαχανικά, ως σαλάτα, ως συνοδευτικό για ψητό ή βραστό κοτόπουλο ή ως κύριο µε ρύζι ή noodles.
Πιπεριές,Σπαράγγια,Φασολάκια